ΓΡΑΠΤΗ ΕΡΩΤΗΣΗ E-3569/01

υποβολή: Jos Garca-Margallo y Marfil (PPE-DE) προς την Επιτροπή

(8 Ιανουαρίου 2002)

Θέμα: Συνέπειες των επιθέσεων της 11ης Σεπτεμβρίου στον τομέα των αεροπορικών μεταφορών και του τουρισμού

Δενπάρχει αμφιβολία ότι ένας από τους τομείς που επλήγη κατά κύριο λόγο από τις τρομοκρατικές επιθέσεις της Νέας Υόρκης και της Ουάσιγκτον είναι ο τομέας των αεροπορικών μεταφορών.

Είναι επίσης βέβαιο ότι η κρίση των αεροναυπηγικών εταιρειών ήταν μία πραγματικότητα ήδη πριν από αυτήν την ημερομηνία, αλλά ο όλο και μεγαλύτερος φόβος των πολιτών να ταξιδέψουν αεροπορικά και η αύξηση του κόστους των ασφαλειών συνεπάγονται νέα βάρη για αυτές τις επιχειρήσεις.

Η Επιτροπή ενέκρινε σειρά συγκεκριμένων ενισχύσεων για καθορισμένο χρόνο, προκειμένου να καλύψει τις ζημίες που προκλήθηκαν στο διάστημα που τα αεροπλάνα αναγκάστηκαν να παραμείνουν στη γη. Οι Ηνωμένες Πολιτείες, από τις 11 Σεπτεμβρίου, ενέκριναν σειρά ενισχύσεων που θέτουν τις ευρωπαϊκές εταιρείες σε κατάσταση αθέμιτου ανταγωνισμού.

Θα μπορούσε η Επιτροπή να εξηγήσει ποιάπήρξε η εξέλιξη αυτών των αμερικανικών ενισχύσεων κατά τους μήνες αυτούς, μετά από τις 11 Σεπτεμβρίου·

Γνωρίζει η Επιτροπή την διαφημιστική εκστρατεία Get America travelling again και τη νομοθετική ρύθμιση Travel America Now Acta of 2001, η οποία τροποποιεί το φορολογικό σύστημα για να παράσχει ελαφρύνσεις στην εν λόγω βιομηχανία·

Μπορεί η Επιτροπή να μας ενημερώσει εάν ήδη ενεκρίθη το Αirport Security Bill και ποιέςπήρξαν οι επιπτώσεις της ρύθμισης αυτής για τους πολίτες και τις εταιρείες της Ευρώπης·

Απάντηση της κας de Palacio εξ ονόματος της Επιτροπής

(26 Φεβρουαρίου 2002)

Η Επιτροπή παρακολούθησε εκ του σύνεγγυς τη βοήθεια που παρέσχε η αμερικανική κυβέρνηση στις αεροπορικές μεταφορές. Οι αμερικανοί αερομεταφορείς επλήγησαν σε πολύ μεγαλύτερο βαθμό από τα γεγονότα του Σεπτεμβρίου 2001 και ήταν εύλογο να τους παρασχεθεί βοήθεια. Ωστόσο, η κλίμακα της βοήθειας δημιούργησε ανησυχίες για το ενδεχόμενο να βρεθούν οι αμερικανοί αερομεταφορείς σε πλεονεκτικότερη θέση έναντι των ευρωπαίων ανταγωνιστών τους. Τον Νοέμβριο του 2001, ο Αντιπρόεδρος της Επιτροπής, που είναι αρμόδιος για τις μεταφορές και την ενέργεια, απευθύνθηκε γραπτώς στον συνάδελφό του, κ. Mineta, τον Υπουργό Μεταφορών, εκφράζοντας τις ανησυχίες του.

Κατόπιν αυτού, η Επιτροπή πρότεινε στις Ηνωμένες Πολιτείες μεγαλύτερη διατλαντική συνεργασία και ανταλλαγή πληροφοριών για την χορήγηση και παρακολούθηση των κρατικών ενισχύσεων. Ωστόσο, οι Ηνωμένες Πολιτείες είναι επιφυλακτικές όσον αφορά το ενδεχόμενο επίσημης συνεργασίας και η Ένωση δεσμεύεται, στην προσέγγισή της, από την άρνηση του Συμβουλίου να συναινέσει σε εντολή για πλήρεις — σε κοινοτικό επίπεδο — διαπραγματεύσεις με τις Ηνωμένες Πολιτείες όσον αφορά τις αερομεταφορές. Ως εκ τούτου, οι επαφές θα συνεχιστούν σε ad hoc βάση.

Η Επιτροπή σημείωσε την ενημερωτική εκστρατεία ενθάρρυνσης του τουρισμού προς τις Ηνωμένες Πολιτείες που χρηματοδοτήθηκε από την αμερικανική τουριστική βιομηχανία. Σε νομοθετικό επίπεδο, η Επιτροπή σημειώνει τις διάφορες προτάσεις πουπεβλήθησαν πέρυσι, για τροποποίηση του φορολογικού συστήματος, προκειμένου να ενθαρρυνθούν οι αμερικανοί πολίτες στην πραγματοποίηση ταξιδιών, αλλά επίσης και το γεγονός ότι καμία από αυτές δεν κατέστη νόμος κατά τη διάρκεια της τελευταίας συνόδου του Κογκρέσου.

Ως μία από τις διατάξεις εφαρμογής πράξεις για την ασφάλεια στις αεροπορικές μεταφορές και, γενικότερα, στις μεταφορές (Aviation and Transportation Security Act), η οποίαπεγράφη στις 19 Νοεμβρίου 2001, η τελωνειακήπηρεσία των Ηνωμένων Πολιτειών, εξέδωσε, στις 31 Δεκεμβρίου 2001, προσωρινό κανόνα βάσει του οποίου κάθε αερομεταφορέας, ξένος και εγχώριος, που πραγματοποιεί πτήση μεταφοράς επιβατών από το εξωτερικό προς τις Ηνωμένες Πολιτείες, διαβιβάζει, πριν από την άφιξη, δελτίο επιβατών και πληρώματος στις τελωνειακές αρχές των Ηνωμένων Πολιτειών. Τα μέτρα αυτά πρέπει να τύχουν εφαρμογής σύμφωνα με τις απαιτήσεις της οδηγίας 95/46/ΕΚ(1) του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.

(1) ΕΕ L 281 της 23.11.1995.